เชิญชวนคุณพ่อ คุณแม่ ผู้ปกครองจูงมือลูก จับมือหลาน เที่ยวงานวันเด็กแห่งชาติ เมล็ดพันธุ์ของพระราชา
พลอากาศเอก เสนาะ พรรณพิกุล ผู้อำนวยการสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว เปิดเผยว่า พิพิธภัณฑ์การเกษตรเฉลิมพระเกียรติพระบาทสมเด็จพระเจ้าอยู่หัว เป็นพิพิธภัณฑ์แห่งการเรียนรู้แบบมีชีวิต ที่ให้ความสำคัญกับเด็ก เยาวชนที่จะเติบโตเป็นกำลังสำคัญในการพัฒนาและขับเคลื่อนประเทศชาติในอนาคตและเพื่อให้เด็กๆ ได้เข้าใจ เรียนรู้วิถีเกษตรจากทฤษฎีสู่การปฏิบัติ ได้ความรู้ฝึกทักษะการเกษตรสู่การพึ่งพาตนเองในอนาคต สุข สนุก เรียนรู้ชัด ปฏิบัติได้จริง เรียนรู้วิถีเกษตรพอเพียงที่สอดแทรกสาระความรู้ สนุกอัดแน่นทุกกิจกรรม ลงมือปฏิบัติจริงผ่านเกมสนุกๆ อาทิ จักรยานสูบน้ำ ปลูกผักกลับบ้าน ต่อวงจรโซลาร์เซลล์ ตามล่าหาเมล็ดพันธุ์ นาปาเป้า หนูน้อยจ่ายตลาด ตะลุยพิพิธภัณฑ์บนโลกเสมือนจริง และอีกมากมายกว่า 20 ฐานการเรียนรู้ สนุกสนาน ลุ้นรับของรางวัลมากมาย สนุกครบครันพร้อมรับของรางวัลใหญ่กลับบ้าน อิ่มอร่อยกับอาหาร เครื่องดื่ม เติมพลังแห่งการเรียนรู้จากผลผลิตทางการเกษตร มากมายด้วยอาหารคาวหวานไม่ว่าจะเป็นขนมเปี๊ยะสดธัญพืชที่อุดมไปด้วยคุณประโยชน์ หวานเย็นชื่นใจกับไอติมหลอดโบราณ กรอบอร่อยเคี้ยวเพลินด้วยข้าวเกรียบว่าวพื้นบ้าน และอีกหลากหลายเมนูที่จัดสรรไว้คอยให้บริการตลอดทั้งวันร่วมฟูมฟักรดน้ำพรวนดินเหล่าเมล็ดพันธุ์ให้งอกงาม ในวันเสาร์ที่ 14 มกราคม 2566 ตั้งแต่เวลา 08.00 น.– 15.00 น. ที่พิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว จังหวัดปทุมธานี